Norkelys del Carmen Gonzalez

Norkelys del Carmen Gonzalez Henriquez (født 30. januar 1995) er en venezuelansk parafriidrettsutøver som konkurrerer i klassen T20. T20 er en klasse for utøvere innen parafriidrett, der utøverne har intellektuell funksjonsnedsettelse.

Idrettskarriere 
Gonzalez deltok i Parapanamerikanske ungdomsleker 2013 i Argentina, og vant der lengdehopp. 

Hun deltok i Para-VM i friidrett 2015, og kom der på 13.-plass i lengdehopp. Hun deltok også på 400 meter, men nådde ikke finalen der, til tross for at hun løp inn til ny personlig rekord på 1:02,41. Året etter deltok hun i Paralympiske sommerleker 2016 i Brasil, der hun kom på sjetteplass i lengdehopp, men også her ble hun slått ut i forsøksheatet på 400 meter. 

Hun deltok i Parapanamerikanske leker 2019 i Lima i Peru, og fikk der sølv på 400 meter i klassen T20, bak Breanna Clark fra USA.

Referanser

Eksterne lenker 
 
  Profil hos IPC
  Profil hos Parapanamerikanske leker 2019 
  Profil hos Parapanamerikanske ungdomsleker 2013

Venezuelanske handikappidrettsutøvere
Venezuelanske sprintere
Venezuelanske lengdehoppere
Fødsler i 1995